open-index/open-wikipedia-markdown huggingface dataset:
ธาตรี

**ธาตรี** เป็นละครโทรทัศน์ไทยแนวพีเรียดและโรแมนติก ผลิตโดยบริษัทกู๊ดฟีลลิ่ง กำกับการแสดงโดย สมจริง ศรีสุภาพ นำแสดงโดยณวัสน์ ภู่พันธัชสีห์และญีนา ซาลาส  มีฉากหลังในช่วงสงครามโลกครั้งที่สอง โดยมีกำหนดออกอากาศทางสถานีโทรทัศน์ไทยทีวีสีช่อง 3 เนื้อเรื่องจะเล่าถึงเรื่องราวของชายคนหนึ่งที่มีชื่อเดียวกับทายาทมหาเศรษฐี ซึ่งเขาต้องสวมรอยเป็นทายาทมหาเศรษฐีเพื่อรับมรดก

## เรื่องย่อ
**ธาตรี ธาตุพิพัฒน์** ชายหนุ่มผู้ล้มละลายจากการใช้ชีวิตฟุ่มเฟือย ถูกทอดทิ้งจนไม่เหลือใคร วันหนึ่งเขาได้พบกับเพื่อนเก่าที่มีชื่อเหมือนกันคือ ธาตรี วรพัฒน์ ผู้ซึ่งกำลังจะได้รับมรดกมหาศาล แต่กลับบาดเจ็บสาหัสจากเหตุทิ้งระเบิดและไม่สามารถไปแสดงตัวได้ทันเวลา จึงขอให้ธาตรี ธาตุพิพัฒน์ปลอมตัวแทน

เมื่อสวมรอยเป็นทายาท เขาจำต้องเข้าไปอยู่ในบ้านของเศรษฐี และใช้ชีวิตร่วมกับ **ระจิต** หลานสาวของธาตรี วรพัฒน์ที่เข้าใจว่าเขาเป็นน้าตัวจริง ความใกล้ชิดทำให้เขาเริ่มผูกพันกับเธอ ขณะเดียวกันก็ต้องเผชิญกับทนายที่หวังครอบครองทรัพย์สินและชายคนรักเจ้าเล่ห์ของเธอ

ระหว่างที่รอธาตรีตัวจริงฟื้นตัวกลับมา ความลับเรื่องการปลอมตัวของเขาอาจถูกเปิดเผย และเส้นทางรักกับระจิตที่ต่างวัยอาจต้องเผชิญกับบททดสอบครั้งใหญ่

## นักแสดง
* ณวัสน์ ภู่พันธัชสีห์ รับบท ธาตรี ธาตุพิพัฒน์
* ญีนา ซาลาส รับบท ระจิต
* พริมา พันธุ์เจริญ รับบท พริม
* วีรคณิศร์ กานต์วัฒนกุล รับบท ธาตรี วรพัฒน์
* ศรัณยา จำปาทิพย์
* นัฐนิช ประดิษฐาน
* ณัฐนี สิทธิสมาน
* สรวงสุดา ลาวัณย์ประเสริฐ
* สุริยนต์ อรุณวัฒนกูล
* เตชินท์ ปิ่นชาตรี

## อ้างอิง

## แหล่งข้อมูลอื่น
* MyDramaList上的剧情简介 
* 
* 

หมวดหมู่:ละครโทรทัศน์ไทยในปี พ.ศ. 2569
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์ที่มีเนื้อหาเกี่ยวกับสงครามโลกครั้งที่สอง
หมวดหมู่:ละครโทรทัศน์โดยกู๊ดฟีลลิ่ง
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์แนวสวมรอยตัวตน
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2569
สะใภ้เจ้าสัว (ละครโทรทัศน์ปี พ.ศ. 2564)

**สะใภ้เจ้าสัว** () เป็นละครโทรทัศน์ไทยแนวสุขนาฏกรรมจินตนิยม ครอบครัว กำกับโดยอินทนนท์ รัตนากาญจน์ นำแสดงโดยคณิน สแตนลีย์และพริมา พันธุ์เจริญ ดัดแปลงจากละครโทรทัศน์ไทยชื่อเดียวกันที่ออกอากาศในปี พ.ศ. 2553 ออกอากาศทุกวันจันทร์ถึงวันศุกร์ เวลา 19.00 น. (เวลามาตรฐานไทย) ทางช่อง 3 เอชดี ตั้งแต่วันที่ 7 เมษายน ถึง 14 พฤษภาคม พ.ศ. 2564

## นักแสดง
### นักแสดงหลัก
* คณิน สแตนลีย์ รับบท ไตรวิช  
: ลูกชายคนเล็กของเจ้าสัวเทียนและอาหลิว สามีของฟ้าใส  
* พริมา พันธุ์เจริญ รับบท ฟ้าใส  
: ลูกสาวของมิ่งและสร้อย ภรรยาของไตรวิช  

### นักแสดงสมทบ
* จาตุรงค์ โพธาราม รับบท เจ้าสัวเทียน  
: สามีของอาหลิว และพ่อของไตรภพ ไตรเทพ ไตรภูมิ และไตรวิช  
* อภิรดี ภวภูตานนท์ รับบท อาหลิว  
: ภรรยาของเจ้าสัวเทียน และแม่ของไตรภพ ไตรเทพ ไตรภูมิ และไตรวิช  
* สกลรัฐ พันเทศ รับบท ไตรภพ  
: ลูกชายคนโตของเจ้าสัวเทียน สามีของดาวเรือง  
* ตฤณญา มอร์สัน รับบท ดาวเรือง  
: ภรรยาของไตรภพ  
* นราวิชญ์ จิตรบรรจง รับบท ไตรเทพ  
: ลูกชายคนที่สองของเจ้าสัวเทียน สามีของเรืองริน  
* ณัฐพิมล นาฏยลักษณ์ รับบท เรืองริน  
: ภรรยาของไตรเทพ ร่วมมือกับอรณิชาเพื่อกลั่นแกล้งฟ้าใส  
* กฤตกานต์ ประสิทธิ์พานิช รับบท ไตรภูมิ  
: ลูกชายคนที่สามของเจ้าสัวเทียน สามีของวัลลภา  
* ชนิดาภา พงศ์ศิลป์พิพัฒน์ รับบท วัลลภา  
: ภรรยาของไตรภูมิ  
* ชุติมณฑน์ ประสานวรรณ รับบท อรณิชา  
: คู่หมั้นของไตรวิช ร่วมมือกับเรืองรินเพื่อกลั่นแกล้งฟ้าใส  
* ภูธฤทธิ์ พรหมบันดาล รับบท มิ่ง  
: พ่อของฟ้าใส  
* พรสุดา ต่ายเนาว์คง รับบท สร้อย  
: แม่ของฟ้าใส

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย อินทนนท์ รัตนากาญจน์
ภูลังกา (ละครโทรทัศน์)

**ภูลังกา** เป็นละครโทรทัศน์ไทยแนวแอ็คชั่นผจญภัย ที่ผลิตโดยเดอะ วัน เอ็นเตอร์ไพรส์ นำแสดงโดยเพชร โบราณินทร์ และณิชา ปิยะวัฒนานนท์ออกอากาศทุกวันจันทร์ถึงศุกร์ เวลา 19.00 น. (เวลามาตรฐานไทย) ทางช่องวัน 31 ตั้งแต่วันที่ 28 กุมภาพันธ์ ถึง 19 เมษายน พ.ศ. 2567

## เรื่องย่อ
เรื่องราวตำนานของ “ภูลังกา” เกิดขึ้นในดินแดนลึกลับที่มีประวัติศาสตร์ยาวนาน ณพนา (เพชร โบราณินทร์) ชายหนุ่มจากโลกมนุษย์และ เข็มอัปสร (ณิชา ปิยะวัฒนานนท์) เจ้าหญิงแห่งเมืองบังบด ออกปฏิบัติภารกิจตามหามณีนพรัตน์ที่สูญหายไป เพื่อช่วยเหลือเมืองบังบดให้รอดพ้นจากภัยพิบัติ

## นักแสดง

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยแนวแฟนตาซี
หมวดหมู่:ละครโทรทัศน์ที่กำกับโดย วรฐ คงคาลัย
ISO 3166-3

**ISO 3166-3** ส่วนหนึ่งของมาตรฐาน ISO 3166 จัดพิมพ์โดยองค์การระหว่างประเทศว่าด้วยการมาตรฐาน (ISO), กำหนด รหัสสำหรับชื่อประเทศที่ถูกลบจาก ISO 3166-1 ตั้งแต่จัดพิมพ์ครั้งแรกในค.ศ. 1974 ชื่อเต็มของมาตรฐานคือ *Codes for the representation of names of countries and their subdivisions – Part 3: Code for formerly used names of countries*. ซึ่งจัดพิมพ์ครั้งแรกในปีค.ศ. 1999

ISO 3166-3 กำหนดอักษรสี่ตัวให้แต่ละประเทศเดิม อักษรสองตัวแรกคือรหัส ISO 3166-1 alpha-2 ของประเทศ, สองตัวหลังกำหนดตามกฎต่อไปนี้:
* ถ้าเปลี่ยนชื่อ, ใช้รหัส ISO 3166-1 alpha-2 ใหม่ (เช่น Burma เปลี่ยนชื่อเป็น Myanmar ), หรือใช้  ถ้าไม่เปลี่ยน alpha-2 (เช่น Byelorussian SSR เปลี่ยนชื่อเป็น Belarus, ใช้รหัส alpha-2 เดิม).
* ถ้ารวมกับประเทศอื่น, ใช้รหัส ISO 3166-1 alpha-2 ของประเทศนั้น (เช่น สาธารณรัฐประชาธิปไตยเยอรมนี German Democratic Republic รวมเข้ากับ เยอรมนี Germany )
* ถ้าแยกเป็นหลายส่วน, ใช้  (เช่น เชโกสโลวาเกีย แยกเป็น เช็กเกีย และ สโลวาเกีย), ยกเว้น เซอร์เบียและมอนเตเนโกร, ซึ่งใช้  ไม่ให้ซ้ำรหัส ISO 3166-3 เนื่องจากรหัส  ถูกลบจาก ISO 3166-1 สองครั้ง, เชโกสโลวาเกีย กับ เซอร์เบียและมอนเตเนโกร

นอกจากชื่อและรหัส ISO 3166-3 , แต่ละหน่วยข้อมูลใน ISO 3166-3 มีรหัส ISO 3166-1 เดิม, ช่วงเวลาที่ใช้ได้, ชื่อประเทศและรหัสใหม่ใน ISO 3166-1

หลังถูกลบจาก ISO 3166-1, รหัส alpha-2 และ alpha-3 ยังคงสงวนไว้ อีกอย่างน้อย 50 ปี จึงจะกำหนดค่าใหม่ได้

## รหัสปัจจุบัน
* **ซื่อเดิม**&nbsp;– ชื่อประเทศภาษาไทยและอังกฤษ ใช้โดย ISO 3166 Maintenance Agency (ISO 3166/MA) อย่างเป็นทางการ
* **รหัสเดิม**&nbsp;– รหัส ISO 3166-1 alpha-2, alpha-3, และ numeric
* **ช่วงเวลา**&nbsp;– ช่วงปีที่รหัสถูกกำหนดอย่างเป็นทางการ
* **ISO 3166-3**&nbsp;– รหัสสี่ตัวอักษรที่กำหนดไว้
* **ชื่อและรหัสใหม่**&nbsp;– ประเทศผู้สืบตำแหน่ง และรหัส ISO 3166-1

### หมายเหตุ

## การเปลี่ยนแปลง
ISO 3166/MA จะอัปเดต ISO 3166-3 เมื่อจําเป็น การปรับ ISO 3166-3 ขึ้นอยู่กับการปรับ ISO 3166-1

## ดูเพิ่ม

*องค์การระหว่างประเทศว่าด้วยการมาตรฐาน
**ISO 3166
***ISO 3166-1
***ISO 3166-2
*****ISO 3166-3**
*รายชื่อประเทศ ดินแดน และเมืองหลวง
**รัฐเอกราช
***รายชื่อรัฐที่ได้รับการรับรองอย่างไม่สมบูรณ์
**ดินแดนในภาวะพึ่งพิง
*สหประชาชาติ
**รัฐสมาชิกสหประชาชาติ
**รายชื่อดินแดนที่ไม่ปกครองตนเองของสหประชาชาติ

## อ้างอิง

## แหล่งที่มาและแหล่งข้อมูลอื่น
* ISO 3166 Maintenance Agency, International Organization for Standardization (ISO)
** Country codes - Online Browsing Platform (OBP)
* Administrative Divisions of Countries ("Statoids"), Statoids.com
** ISO 3166-1 Change History

3
หมวดหมู่:รายชื่อรัฐสิ้นสภาพ
แม็กซ์ ดาวแมน

**แม็กซ์ โรเบิร์ต ดาวแมน** (เกิดเมื่อวันที่ 31 ธันวาคม ค.ศ. 2009) เป็นนักฟุตบอลชาวอังกฤษที่เล่นในตำแหน่งกองกลางตัวรุกหรือปีกให้กับสโมสรอาร์เซนอลในพรีเมียร์ลีก

## ชีวิตช่วงต้น
แม็กซ์ โรเบิร์ต ดาวแมน เกิดเมื่อวันที่ 31 ธันวาคม ปี 2009 ใน เชล์มสฟอร์ด มณฑลเอสเซกซ์ ประเทศอังกฤษ

## ระดับสโมสร
ดาวแมนเข้าร่วมศูนย์ฝึกเยาวชนของอาร์เซนอลในปี ค.ศ. 2015   หลังจากใช้เวลาในทีมเยาวชนของบิลเลริเคย์ ทาวน์  เขาเริ่มลงให้เล่นกับทีมอาร์เซนอลรุ่นอายุไม่เกิน 18 ปี ตอนเดือนกันยายน 2023 ตอนเขามีอายุเพียง 13 ปี   ต่อมาเมื่อวันที่ 19 กันยายน 2024 ดาวแมนทำประตูได้ในศึก ยูฟ่า ยูธลีก นัดที่ทีมอาร์เซนอล รุ่นอายุไม่เกิน 19 พบกับอาตาลันตา ขณะมีอายุ 14 ปี 8 เดือน 19 วัน ทำให้เขากลายเป็นผู้ทำประตูที่อายุน้อยที่สุดในประวัติศาสตร์ของรายการ    ในเดือนธันวาคม ค.ศ. 2024 หลังจากกลายเป็นนักเตะที่อายุน้อยที่สุดที่ได้ลงเล่นในพรีเมียร์ลีก 2 ด้วยวัย 14 ปี  เขาเริ่มเข้าร่วมการฝึกซ้อมกับทีมชุดใหญ่  โดยมีเป้าหมายที่จะเป็นส่วนหนึ่งของทีมชุดใหญ่ใน ฤดูกาล 2025–26 &#x5B; *[[วิกิพีเดีย:ต้องการอ้างอิง|<span title="This claim needs references to reliable sources. (August 2025)">จำเป็นต้องมีการอ้างอิง</span>]]* &#x5D;

เมื่อวันที่ 23 กรกฎาคม ค.ศ. 2025 เขาลงเล่นนัดแรกกับทีมชุดใหญ่ในเกมอุ่นเครื่องช่วงปรีซีซั่นที่พบกับเอซีมิลาน ขณะมีอายุ 15 ปี  ต่อมาในวันที่ 23 สิงหาคม ดาวแมนได้ลงประเดิมสนามในพรีเมียร์ลีก โดยถูกเปลี่ยนตัวลงมาเป็นตัวสำรองให้อาร์เซนอลในนาทีที่ 64 ของเกมที่พบกับ ลีดส์ยูไนเต็ด ทำให้เขากลายเป็นผู้เล่นที่อายุน้อยที่สุดเป็นอันดับสองในประวัติศาสตร์พรีเมียร์ลีก ด้วยวัย 15 ปี 235 วัน เป็นรองเพียงเพื่อนร่วมทีมอย่างอีธาน นวาเนรี  เขายังสามารถเรียกจุดโทษให้ทีมได้ในนาทีที่ 90+3 ช่วยให้อาร์เซนอลทำประตูที่ห้าในชัยชนะเหนือ ลีดส์ยูไนเต็ด 5–0 เนื่องจากอายุของเขา ดาวแมนจึงต้องมีผู้ปกครองติดตามระหว่างอยู่กับทีม และไม่ได้รับอนุญาตให้เปลี่ยนชุดในห้องแต่งตัวหลัก ตามข้อกำหนดด้านการคุ้มครองสวัสดิภาพของเอฟเอ 

## ทีมชาติ
ดาวแมนได้ลงประเดิมสนามให้กับทีม ชาติอังกฤษรุ่นอายุไม่เกิน 16 ปี และ รุ่นอายุไม่เกิน 17  ในปี ค.ศ. 2024   เขาถูกเรียกติดทีมสำหรับฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2025  โดยได้ลงเล่นเป็นตัวจริงครบทั้งสามนัดของอังกฤษ รวมถึงเกมที่เอาชนะสาธารณรัฐเช็ก 4–2 ซึ่งเขาทำประตูแรกของเกมได้ 

## สถิติอาชีพ

## อ้างอิง

หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลเยาวชนชายทีมชาติอังกฤษ
หมวดหมู่:กองกลางฟุตบอลชาย
หมวดหมู่:นักฟุตบอลชายชาวอังกฤษ
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2552
ตีละวะแห่งพะสิม

**ตีละวะ** (, ) เป็นเจ้าเมืองพะสิมใน ค.ศ. 1390 ถึง 1408 ในช่วงรัชสมัยพระเจ้าราชาธิราชแห่งอาณาจักรหงสาวดี ก่อนหน้านี้เขาดำรงตำแหน่งเสนาบดีราชสำนักพะโค จากนั้นใน ค.ศ. 1390 เขาได้รับการแต่งตั้งเป็นเจ้าเมืองพะสิมโดยกษัตริย์ที่กองทัพเข้าพิชิตเมืองได้ในช่วงสงครามอังวะ–หงสาวดีครั้งที่หนึ่ง ตีละวะยังคงครองตำแหน่งจนกระทั่งเริ่มต้นสงครามอังวะ–หงสาวดีครั้งที่สาม  เมื่อพระเจ้าราชาธิราชถอดเขาออกจากตำแหน่ง และแต่งตั้งเทียนมานียุตแทน

## หมายเหตุ

## อ้างอิง

## บรรณานุกรม
* 
* 
* 
* 

หมวดหมู่:บุคคลที่เกิดในคริสต์ศตวรรษที่ 14
หมวดหมู่:บุคคลที่เสียชีวิตในคริสต์ศตวรรษที่ 15
หมวดหมู่:ราชวงศ์หงสาวดี
ปวิชญา วลีสุขสันต์

ร้อยเอกหญิง **ปวิชญา วลีสุขสันต์**  เป็นนายทหารล่าม กองการภาษาต่างประเทศ กรมข่าวทหาร และผู้ช่วยโฆษกกองบัญชาการกองทัพไทย ที่มีความสามารถโดดเด่น

จากเหตุการณ์คณะผู้สังเกตการณ์ชั่วคราวลงพื้นที่ช่องอานม้า จังหวัดอุบลราชธานี ได้มีภาพของปวิชญาชี้นิ้วไล่ทหารกัมพูชาที่รุกล้ำให้ถอยออกไป ซึ่งกลายเป็นไวรอล ตลอดจนคลิปและโพสต์ของเธอได้รับความสนใจจากโซเชียลมีเดียเป็นจำนวนมาก

## ประวัติ
ปวิชญา วลีสุขสันต์ สำเร็จการศึกษาจากคณะมนุษยศาสตร์ มหาวิทยาลัยเกษตรศาสตร์ จากนั้นสำเร็จหลักสูตรยายทหารสัญญาบัตรชั้นต้นรุ่นที่ 1 และหลักสูตรนายทหารสัญญาบัตรสายวิทยาการการช่าวรุ่นที่ 8 ต่อมา เธอได้รับเลือกให้ทำหน้าที่ผู้ช่วยโฆษกกองบัญชาการกองทัพไทยภาคภาษาอังกฤษ

นอกจากนี้ ปวิชญายังเป็นติวเตอร์สอนวิชาภาษาอังกฤษ และพิธีกร รวมถึงเคยสอบวัดระดับภาษาอังกฤษ (โทอิก) ได้ 895 คะแนน

## วิกฤตการณ์ชายแดนไทย–กัมพูชา พ.ศ. 2568
เมื่อครั้งวิกฤตการณ์ชายแดนไทย–กัมพูชา พ.ศ. 2568 ปวิชญาได้ทำหน้าที่เป็นล่ามและผู้ช่วยโฆษกกองบัญชาการกองทัพไทย โดยเมื่อวันที่ 19 สิงหาคม พ.ศ. 2568 ขณะที่กองทัพไทยนำคณะผู้สังเกตการณ์ชั่วคราวลงพื้นที่ช่องอานม้า เธอได้ชี้นิ้วและสั่งให้ทหารกัมพูชาที่เข้ามาขัดขวางให้ถอยออกไป ภาพบันทึกเหตุการณ์ดังกล่าวได้รับการเผยแพร่จนเป็นไวรอล และได้รับการยกย่องผ่านสังคมออนไลน์ ซึ่งเธอเป็นทหารหญิงเพียงคนเดียวในคณะผู้ติดตาม

จากเหตุการณ์ดังกล่าว ทางโซเชียลมีเดียกัมพูชาได้เผยแพร่ภาพทหารหญิงของฝั่งตนเองมาอวดประชัน รวมถึงต่อมา ได้เกิดกรณีชาวเขมรเผยแพร่ภาพตัดต่อของปวิชญาในชุดวาบหวิวทางโซเชียลมีเดียเพื่อใส่ร้าย ซึ่งเธอได้ออกมายืนยันว่าไม่เคยแต่งชุดบิกินี หรือชุดวาบหวิว เพราะแม่ของเธอดุมาก

โดยปวิชญาได้โพสต์ข้อความผ่านเฟซบุ๊กว่าปีดังกล่าวเป็นปีที่โหดและหนักที่สุด แต่เธอก็ได้แบ่งปันมายด์เซตที่ดีในการดำเนินชีวิต

## อ้างอิง

หมวดหมู่:ทหารบกชาวไทย
หมวดหมู่:ร้อยเอก
หมวดหมู่:ทหารหญิง
หมวดหมู่:นักแปลชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนศรีวิกรม์
หมวดหมู่:บุคคลจากคณะมนุษยศาสตร์ มหาวิทยาลัยเกษตรศาสตร์
หมวดหมู่:บุคคลจากมหาวิทยาลัยรังสิต
มีเดระ

**นาการาซัง อนโจจิ** () หรือ **อนโจจิ** หรือ **มีเดระ** () เป็นวัดพุทธตั้งอยู่ที่เชิงเขาฮิเอ ในนครโอตสึ จังหวัดชิงะ ไม่ไกลจากทั้งเกียวโตและทะเลสาบบิวะ วัดนี้เป็นวัดเอกของสายจิมงของสำนักเท็นได และเป็นวัดรองของเอ็นเรียกูจิซึ่งตั้งอยู่บนยอดของภูเขา ถือเป็นหนึ่งในสี่วัดที่ใหญ่ที่สุดในประเทศ ในหมู่สิ่งปลูกสร้างของวัดมีเดระมีอาคารรวมกว่า 40 หลัง

มีเดระเป็นวัดลำดับที่ 14 ของการจาริกแสวงบุญพระโพธิสัตว์กวนอิมไซโกคุ

## อ้างอิง

หมวดหมู่:สิ่งก่อสร้างในจังหวัดชิงะ
หมวดหมู่:วัดในประเทศญี่ปุ่น
ตำราพระโอสถพระนารายณ์

**ตำราพระโอสถพระนารายณ์** หรือ **คัมภีร์ธาตุพระนารายณ์** คือตำราพระโอสถสมัยสมเด็จพระนารายณ์มหาราช หอพระสมุดวชิรญาณได้ต้นฉบับจากพระเจ้าบรมวงศ์เธอ กรมหลวงวงศาธิราชสนิทซึ่งสมเด็จพระเจ้าบรมวงศ์เธอ กรมพระยาชัยนาทนเรนทรประทานมา เป็นคัมภีร์ลานผูก 1 มีตำราพระโอสถซึ่งหมอหลวงได้ประกอบถวายสมเด็จพระนารายณ์มหาราชหลายขนาน ปรากฏชื่อหมอ บันทึกไว้ระหว่าง พ.ศ. 2202–2204 สมเด็จพระเจ้าบรมวงศ์เธอ กรมพระยาดำรงราชานุภาพได้ทรงพระนิจฉัยว่าน่าจะรวบรวมขึ้นหลังสมัยพระเพทราชาหรือพระเจ้าเสือหรืออย่างช้าไม่เกินสมัยสมเด็จพระเจ้าอยู่หัวบรมโกศ ส่วนชื่อ "ตำราพระโอสถพระนารายณ์" นั้นสมเด็จพระเจ้าบรมวงศ์เธอ กรมพระยาดำรงราชานุภาพเป็นผู้ตั้งชื่อ

ตำราจัดพิมพ์ครั้งแรก พ.ศ. 2460 และมีการพิมพ์ซ้ำไม่น้อยกว่า 10 ครั้ง โดยครั้งล่าสุดเมื่อ พ.ศ. 2542 ในปัจจุบันสามารถฟื้นฟูตำราพระโอสถพระนารายณ์ได้แล้ว 4 ตำรับ ได้แก่ ยาทาพระเส้น พระอังคบพระเส้นตึงให้หย่อน น้ำมันมหาจักร และยาหอมดุม

## เนื้อหา
เนื้อหาประกอบด้วยการวินิจฉัยโรค อาการและการเปลี่ยนแปลงของคนไข้ การพยากรณ์โรค ยังพรรณนาการักษาด้วยสมุนไพรอย่างเป็นระบบ สามารถแบ่งโรคที่พบในหมู่พระบรมวงศาานุวงศ์ ขุนนางและคนทั่วไป ได้เป็น 5 กลุ่มโรค ได้แก่ โรคและอาการของระบบทางเดินอาหาร โรคและอาการที่เกี่ยวกับเส้นเอ็น กล้ามเนื้อ และประสาท โรคและอาการของระบบทางเดินหายใจและโรคตา โรคติดเชื้อ และโรคและอาการไม่สบายอื่น ๆ เช่น ไข้ต่าง ๆ แมลงสัตว์กัดต่อย ผมร่วง

ตำราพระโอสถพระนารายณ์สามารถแบ่งออกเป็น 4 ตอน แต่ละตอนมีรายละเอียด ดังนี้

* ตอนที่ 1 ว่าด้วยสมุฏฐานแห่งโรคและการประกอบยาส่วนนี้เป็นพื้นฐานทางทฤษฎีการแพทย์และเภสัชกรรมแผนไทยโบราณ โดยอธิบายถึงต้นเหตุของโรคและการเตรียมปรุงยาตามหลักความรู้ของแพทย์สมัยก่อน
* ตอนที่ 2 ว่าด้วยความผิดปกติของธาตุทั้งสี่และยาแก้ ในตอนนี้จะอธิบายอาการและโรคที่เกิดจากความไม่สมดุลของธาตุทั้งสี่ ได้แก่ ธาตุไฟ (เตโชธาตุ), ธาตุน้ำ (อาโปธาตุ), ธาตุลม (วาโยธาตุ), และ ธาตุดิน (ปถวีธาตุ) ตามลำดับ ความผิดปกติของธาตุแบ่งออกเป็น 2 ลักษณะ คือ ธาตุหย่อน ธาตุนั้นมีปริมาณลดลง ธาตุกำเริบ ธาตุนั้นมีปริมาณเพิ่มขึ้น นอกจากนี้ ยังมีการกล่าวถึงยาสำหรับแก้ความผิดปกติของธาตุทั้ง 31 ขนาน
* ตอนที่ 3 ว่าด้วยตำรับยาที่มีชื่อเรียก ตอนนี้จะรวบรวมตำรับยาที่มีชื่อเรียกเฉพาะ ซึ่งบางตำรับตั้งชื่อตามชื่อแพทย์ผู้ปรุง และบางตำรับตั้งชื่อตามสรรพคุณของยา มีรายละเอียดสรรพคุณและวิธีใช้ยาจำนวน 34 ขนาน
* ตอนที่ 4 ว่าด้วยตำรับยาน้ำมันและยาขี้ผึ้ง ส่วนสุดท้ายของตำราจะกล่าวถึงตำรับยาน้ำมันและยาขี้ผึ้งทั้งหมด 17 ขนาน โดยแบ่งเป็นยาน้ำมัน 15 ขนาน และยาขี้ผึ้ง 2 ขนาน

## อ้างอิง

หมวดหมู่:วรรณกรรมสมัยกรุงศรีอยุธยา
หมวดหมู่:ตำรายา
เกาะลัด

**เกาะลัด** เป็นเกาะในแม่น้ำบางปะกงที่เกิดจากการขุดคลองลัดแม่น้ำ ตั้งอยู่ที่ตำบลบางตลาด อำเภอคลองเขื่อน จังหวัดฉะเชิงเทรา

## ประวัติ
ในปี พ.ศ. 2480 ได้มีพระราชกฤษฎีกาจัดตั้งเทศบาลตำบลบางคล้า จังหวัดฉะเชิงเทรา โดยในแผนผังเขตเทศบาลยังมิได้มีการแสดงถึงคลองลัดใหญ่ซึ่งเป็นสิ่งที่แบ่งแม่น้ำจนเกิดเกาะลัด

จากนั้นในปี พ.ศ. 2516 เกาะลัดได้ปรากฎขึ้นบนเอกสารของทางราชการเป็นครั้งแรก บนประกาศกระทรวงมหาดไทย เรื่อง จัดตั้งสุขาภิบาลปากน้ำ โดยปรากฎเป็นลำคลองอยู่ด้านล่างของแผนที่ท้ายประกาศ โดยยังไม่มีการกำกับชื่อลำคลองนั้น

ในปี พ.ศ. 2533 คลองส่วนที่เขื่อมระหว่างแม่น้ำบางปะกงทั้งสองด้านจนทำให้เกิดเกาะลัด ถูกระบุชื่อในผังเมืองว่า คลองลัดใหญ่

จากข้อมูลข้างต้น จึงประมาณได้ว่า เกาะลัดเกิดขึ้นจากการขุดคลองลัดใหญ่ขึ้นในช่วงก่อนปี พ.ศ. 2516 แต่หลังปี พ.ศ. 2480

## ลักษณะ
เกาะลัด เป็นเกาะกลางแม่น้ำบางปะกงขนาดใหญ่ มีเนื้อที่ประมาณ  เกิดจากการขุดคลองลัดเพื่อตัดระยะความคดเคี้ยวของแม่น้ำบางปะกงเดิมเพื่อลดระยะเวลาในการเดินทางระหว่างแปดริ้วและปราจีนบุรีซึ่งใช้การสัญจรทางน้ำเป็นหลักในสมัยก่อน

ชุมชนบนเกาะลัด ชื่อว่า บ้านเกาะลัด ตั้งอยู่ในเขตการปกครองของตำบลบางตลาด อำเภอคลองเขื่อน จังหวัดฉะเชิงเทรา พื้นที่บนเกาะลัด ในตอนกลางเป็นพื้นที่เกษตรกรรม ประเภทพืชสวน ได้แก่ มะม่วง, หมาก, มะพร้าว, ส้มโอ และไม้ผลอื่น ๆ ในขณะที่บริเวณโดยรอบของเกาะในตอนริมมีลักษณะเป็นป่าชายเลนที่ประกอบไปด้วย จาก และลำพู ทำให้ชาวบ้านบางส่วนประกอบอาชีพประมงพื้นบ้านด้วย

การเดินทางสัญจรหลักของชาวบ้านบนเกาะลัด จะใช้การสัญจรด้วยจักรยาน ขณะที่การเดินทางออกจากเกาะจะใช้เรือขนาดเล็ก เนื่องจากไม่มีท่าเทียบเรือใหญ่ หากจะเข้าสู่เกาะจำเป็นต้องใช้เรือเล็กเท่านั้น

## สิ่งอำนวยความสะดวก
เกาะลัดสามารถล่องเรือเพื่อชมพื้นที่โดยรอบของเกาะลัดได้ เนื่องจากมีทัศนียภาพที่สวยงามจากธรรมชาติของส่องฝั่งแม่น้ำบางปะกง โดยสามารถโดยสารเรือได้ที่

* ท่าเรือตลาดน้ำบางคล้า หน้าที่ว่าการอำเภอบางคล้า ตั้งอยู่ใกล้เคียงกับตลาดน้ำบางคล้า
* ท่าเรือวัดคุ้งกร่าง อยู่บนฝั่งเข้าจากทางบ้านบางค้างคาว ตำบลบางตลาด อำเภอคลองเขื่อน 
* ท่าเรือวัดพุทธพรหมยาน อยู่บนฝั่งเข้าจากตำบลปากน้ำ อำเภอบางคล้า เป็นเรือข้ามฟากไปยังวัด

## สถานที่สำคัญ
บนฝั่งรอบเกาะลัดมีที่ตั้งของอนุสรณ์สถานสถูปเจดีย์สมเด็จพระเจ้าตากสินมหาราช สร้างขึ้นในปี พ.ศ. 2531 เพื่อเป็นอนุสรณ์ในการเคลื่อนทัพผ่านของสมเด็จพระเจ้าตากสินมหาราชที่ได้รับชัยชนะต่อกองทัพพม่าในพื้นที่ปากน้ำโจ้โล้และพักกองทัพก่อนจะเคลื่อนพลไปยังจังหวัดจันทบุรีตามลำดับ นอกจากนี้ยังมีวัดโพธิ์บางคล้า เป็นถิ่นที่อยู่อาศัยของค้างคาวแม่ไก่ตามต้นไม้ใหญ่ภายในวัด วัดพุทธพรหมยาน, วัดปากน้ำโจ้โล้, วัดคุ้งกร่าง, ศาลหลักเมือง, โรงไม้ยิ่งพานิช

## สมุดภาพ

ไฟล์:Bang Pakong River - May 2010 - 01.jpg|แม่น้ำบางปะกงมองจากปากน้ำโจ้โล้ ซึ่งเกาะลัดคือฝั่งทางขวามือ
ไฟล์:Bang Pakong River - May 2010 - 03.jpg|เรือกำลังแล่นอยู่ในแม่น้ำบางปะกง ช่วงรอบเกาะลัด
ไฟล์:สถูปเจดีย์พระเจ้าตากสินที่ปากน้ำโจ้โล้ King Taksin Pagoda - panoramio (1).jpg|อนุสรณ์สถานสถูปเจดีย์สมเด็จพระเจ้าตากสินมหาราช

## อ้างอิง

ลัด
หมวดหมู่:แม่น้ำบางปะกง
หมวดหมู่:อำเภอคลองเขื่อน
หมวดหมู่:ภูมิศาสตร์ของจังหวัดฉะเชิงเทรา
โฮโกจิ (เกียวโต)

เป็นวัดในเกียวโต ประเทศญี่ปุ่น สร้างขึ้นในศตวรรษที่ 16 โดยมีที่มาจากโทโยโทมิ ฮิเดโยชิ ซึ่งตั้งใจให้เมืองหลวงเกียวโตต้องมีไดบุตสึ () ประดิษฐานในวัด โดยที่ต้องใหญ่กว่าพระใหญ่ในนาระ และว่ากันว่าเขากล่าวอ้างพระพุทธรูปองค์นี้ยังสร้างขึ้นในเวลาเพียงแค่ครึ่งเดียวของที่จักรพรรดิโชมุใช้สร้างโทไดจิ ซึ่งใช้เวลาสิบปี ส่วนพระใหญ่ที่วัดโฮโกจิใข้เวลาสร้างเพียงสามปีเท่านั้น โดยมีสถาปนิกคือ นาคามูระ มาซาคิโยะ (Nakamura Masakiyo) และ เฮโนอุจิ โยชิมาซะ (Heinouchi Yoshimasa)

## อ้างอิง

หมวดหมู่:วัดในเกียวโต
เหมืองอูดัชนายา

**เหมืองอูดัชนายา** (, ; ) เป็นแหล่งเพชรในแถบ ดัลดีน–อาลาคิต คิมเบอร์ไลต์ แม่น้ำอะลากิต ตั้งอยู่ในสาธารณรัฐซาฮา ประเทศรัสเซีย ใกล้อาร์กติกเซอร์เคิล เป็นเหมืองเปิด

## ประวัติ
เหมืองอูดัชนายาถูกค้นพบเมื่อวันที่ 15 มิถุนายน ค.ศ. 1955 เพียงสองวันหลังจากการค้นพบท่อคิมเบอร์ไลต์ มีร์ โดยนักธรณีวิทยาโซเวียต วลาดีมีร์ ชชูคิน และคณะ
ความลึกของหลุมอยู่ที่ประมาณ  ทำให้เป็นเหมืองเปิดที่ลึกที่สุดเป็นอันดับ 3 ของโลก (รองจาก เหมืองบิงแฮมแคนยอน และ ชูกีคามาตา) 

ชุมชนอูดัชนือที่อยู่ใกล้เคียงถูกตั้งชื่อตามแหล่งเพชรนี้

 เหมืองอยู่ภายใต้การควบคุมของบริษัทอัลโรซา ซึ่งวางแผนจะหยุดการทำเหมืองเปิดและเปลี่ยนไปสู่การทำเหมืองใต้ดิน

เหมืองมีการประเมินว่ามีปริมาณสำรองเพชร  และมีกำลังการผลิตปีละ 

## อ้างอิง

## แหล่งข้อมูลอื่น

* .449444&t=k&hl=en ภาพถ่ายดาวเทียมจากกูเกิลแมป
หมวดหมู่:เหมืองเพชรในรัสเซีย
หมวดหมู่:เหมืองเพชรในสหภาพโซเวียต
หมวดหมู่:ไดอะทรีมของรัสเซีย
หมวดหมู่:เหมืองเปิด
หมวดหมู่:วิทยาศาสตร์และเทคโนโลยีในสหภาพโซเวียต
หมวดหมู่:สาธารณรัฐซาฮา
หมวดหมู่:เหมืองในรัสเซีย
หมวดหมู่:เขตแหล่งเพชรดัลดีน–อาลาคิต
หมวดหมู่:คิมเบอร์ไลต์ฟิลด์
แกรนด์สแลม (ฟอร์มูลาวัน)

**แกรนด์สแลม** () หรือเรียกด้วยชื่อภาษาฝรั่งเศสว่า **กร็องเชอแลม** () เป็นชื่อเรียกความสำเร็จที่บรรลุผลได้ยากยิ่งในการแข่งขันฟอร์มูลาวัน ซึ่งนักขับจะต้องบรรลุข้อกำหนดดังต่อไปนี้ภายในหนึ่งสัปดาห์การแข่งขัน:

* เริ่มต้นการแข่งขันจากตำแหน่งโพล
* ทำรอบได้เร็วที่สุดของการแข่งขัน
* อยู่ในตำแหน่งนำครบทุกรอบของการแข่งขัน และ
* ชนะการแข่งขัน

จิม คลาร์ก เป็นนักขับที่ครองสถิติแกรนด์สแลมมากที่สุดคือแปดครั้ง ส่วนนักขับที่ยังคงแข่งขันอยู่และทำแกรนด์สแลมได้มากที่สุดคือ ลูวิส แฮมิลตัน กับ มักซ์ แฟร์สตัปเปิน โดยทั้งสองคนถือสถิติร่วมกันคนละหกครั้ง ในขณะที่ อาอีร์ตง เซนนา และ แนลซง ปีเก ต่างทำแกรนด์สแลมครั้งแรกของพวกเขาในการแข่งขันกรังด์ปรีซ์ที่ได้รับชัยชนะครั้งแรกเช่นเดียวกัน ได้แก่ การแข่งขันโปรตุกีสกรังด์ปรีซ์ 1985 และยูไนเต็ดสเตตส์กรังด์ปรีซ์เวสต์ 1980 ตามลำดับ

## รายชื่อผู้ทำแกรนด์สแลม

; หมายเหตุ
* นักขับที่กำหนดเป็น **ตัวหนา** คือนักขับที่เข้าร่วมการแข่งขันชิงแชมป์โลกของฤดูกาล 2025

## อ้างอิง

หมวดหมู่:ฟอร์มูลาวัน
วอลเลย์บอลหญิงทีมชาติสโลวาเกีย

**วอลเลย์บอลหญิงทีมชาติสโลวาเกีย** () เป็นตัวแทนของประเทศสโลวาเกียในการแข่งขันวอลเลย์บอลหญิงระดับนานาชาติและนัดกระชับมิตร อยู่ภายใต้การดูแลของสหพันธ์วอลเลย์บอลสโลวาเกีย หลังจากการการยุบเชโกสโลวาเกียในวันที่ 1 มกราคม ค.ศ. 1993 สหพันธ์วอลเลย์บอลสโลวาเกียได้แยกตัวออกจากสหพันธ์วอลเลย์บอลเชโกสโลวาเกีย ซึ่งในปี ค.ศ. 1993 ได้สมาชิกของสหพันธ์วอลเลย์บอลระหว่างประเทศและสมาพันธ์วอลเลย์บอลยุโรป

ในปี ค.ศ. 2016 ทีมชาติสโลวาเกียคว้าเหรียญเงิน ในการแข่งขันวอลเลย์บอลยูโรเปียนลีก ซึ่งเป็นผลงานที่ดีที่สุดของการแข่งขัน และในปี ค.ศ. 2025 ได้เข้าร่วมการแข่งขันวอลเลย์บอลชิงแชมป์โลกเป็นครั้งแรก ซึ่งทำผลงานจบอันดับที่ 30

## ผลการแข่งขัน
### วอลเลย์บอลชิงแชมป์โลก
*  2025 — อันดับที่ 30

### วอลเลย์บอลชิงแชมป์ยุโรป
*  2003 — อันดับที่ 9
*  2007 — อันดับที่ 13
*  2009 — อันดับที่ 13
*  2011 — *ไม่ผ่านการคัดเลือก*
*  2013 — *ไม่ผ่านการคัดเลือก*
*  2015 — *ไม่ผ่านการคัดเลือก*
*  2017 — *ไม่ผ่านการคัดเลือก*
*  2019 — อันดับที่ 12
*  2021 — อันดับที่ 17
*  2023 — อันดับที่ 10
*  2026 — *ผ่านการคัดเลือก*

### วอลเลย์บอลยูโรเปียนลีก
*  2016 — 16px **เหรียญเงิน**
*  2017 — 16px **เหรียญทองแดง**
*  2018 — อันดับที่ 9
*  2019 — อันดับที่ 7
*  2021 — อันดับที่ 6
*  2022 — อันดับที่ 9
*   2023 — อันดับที่ 6
*  2024 — อันดับที่ 7
*  2025 — อันดับที่ 6

## ดูเพิ่ม
* วอลเลย์บอลชายทีมชาติสโลวาเกีย

## อ้างอิง

## แหล่งข้อมูลอื่น
*Official website
*FIVB profile

สโลวาเกีย
หมวดหมู่:วอลเลย์บอลในประเทศสโลวาเกีย
ตระกูลภาษาไรติอา-โรมานซ์

**ตระกูลภาษาไรติอา-โรมานซ์** () เป็นตระกูลภาษาย่อยของกลุ่มภาษาโรมานซ์ซึ่งมีการพูดในสวิตเซอร์แลนด์ตอนตะวันออกเฉียงใต้และอิตาลีตอนตะวันออกเฉียงเหนือ ชื่อ "ไรติอา-โรมานซ์" มาจากอดีตมณฑลไรติอาของจักรวรรดิโรมัน ตระกูลภาษาไรติอา-โรมานซ์แตกต่างจากภาษาอิตาลีในวิวัฒนาการจากภาษาละติน ซึ่งเกี่ยวกับความยาวสระหน่วยเสียง การพัฒนาเสียงพยัญชนะบางส่วน และเป็นไปได้ว่ามีการพัฒนาเสียงสระกลางปากห่อคู่หนึ่งด้วย ซึ่งปัจจุบันสูญหายไปหมดแล้ว ปัจจุบันยังคงมีการถกเถียงว่าตระกูลภาษาไรติอา-โรมนาซ์ถือเป็นตระกูลภาษาจริงหรือไม่ ซึ่งหากถือเป็นตระกูลภาษาจริง ก็จะมีสามภาษาที่อยู่ในกลุ่มนี้ ได้แก่ ภาษารูมันช์ในสวิตเซอร์แลนด์ ภาษาลาดินและภาษาฟรียูลีในอิตาลี ซึ่งทั้งสามภาษามีจำนวนผู้พูดรวมกันได้ประมาณ 660,000 คน โดยส่วนใหญ่ในนั้น (ประมาณ 500,000 คน) พูดภาษาฟรียูลี

## อ้างอิง

หมวดหมู่:ตระกูลภาษา
ดิอายออฟเม็กซิโก

***ดิอายออฟเม็กซิโก*** (; ) เป็นประติมากรรมกลางแจ้งในเม็กซิโกซิตี ตั้งอยู่ที่อัลเปลิียซีออนกรานาดา มิเกวลอิดัลโก ในเขตพัฒนาใช้งานแบบผสม Neuchâtel Polanco พัฒนาโดย Ivanhoé Cambridge บริษัทอสังหาริมทรัพย์ของแคนาดา งานศิลปะชิ้นนี้สร้างสรรค์โดยแฟร์ดี อาลือจือ () ศิลปินชาวตุรกี และได้รับการคัดเลือกจากผลงานที่เสนอมา 350 ชิ้นจากศิลปินจาก 35 ประเทศ

โครงการสำหรับ*ดิอายออฟเม็กซิโก*ได้รับการพัฒนาโดย MIRA บริษัทการลงทุนและพัฒนาอสังหาริมทรัพย์ และ MASSIVart บริษัทที่ปรึกษาด้านความคิดสร้างสรรค์ โดย MIRA รายงานว่า เมื่อเปิดตัวครั้งแรก *ดิอายออฟเม็กซิโก*กลายเป็นงานศิลปะชิ้นแรกในละตินอเมริกาที่ใช้ปัญญาประดิษฐ์ (เอไอ) ประติมากรรมนี้สามารถอ่านข้อมูลด้านสิ่งแวดล้อมและเมืองโดยใช้อัลกอริทึมเอไอ และแปลงผลลัพธ์เป็นวิดีโอที่เกี่ยวข้องกับศิลปะ วิทยาศาสตร์ และเทคโนโลยี วงแหวนนี้เปิดใช้งานในวันที่ 20 พฤษภาคม ค.ศ. 2022 และมีความสูง  กับกว้าง 

## ดูเพิ่ม
* ศิลปะปัญญาประดิษฐ์

## อ้างอิง

## แหล่งข้อมูลอื่น
* 
*  (ในภาษาสเปน)
* "The Eye of Mexico: A portal towards the future of Mexico City" at MASSIVart's official website
ไรติอา

**ไรติอา** () เป็นมณฑลในจักรวรรดิโรมัน มีอาณาเขตติดกับดินแดนของชนเฮลเวตีทางทิศตะวันตก ติดกับโนริกูงทางทิศตะวันออก ติดกับวินเดลิเชียทางทิศเหนือ ติดกับกัลลิอานาร์โบเนงซิสทางทิศตะวันตกเฉียงใต้ และติดกับวีนีติอาและฮิสตริอาซึ่งเป็นภูมิภาคของอิตาลีสมัยโรมันทางทิศใต้

ไรติอาครอบคลุมเขตต่าง ๆ ที่ครอบครองในยุคปัจจุบันโดยสวิตเซอร์แลนด์ตอนตะวันออกและตอนกลาง (ประกอบด้วยแม่น้ำไรน์ตอนบนและทะเลสาบคอนสตันซ์) เยอรมนีตอนใต้ (รัฐไบเอิร์นและส่วนใหญ่ของรัฐบาเดิน-เวือร์ทเทิมแบร์ค) รัฐฟอร์อาร์ลแบร์คและส่วนใหญ่ของรัฐทีโรลในออสเตรีย และบางส่วนของแคว้นลอมบาร์เดียตอนเหนือในอิตาลี

เมืองหลวงของไรติอามีชื่อว่า เอากุสตาวินเดลิกอรูง (Augusta Vindelicorum) ซึ่งปัจจุบันคือนครเอาคส์บวร์คทางตอนใต้ของเยอรมนี

หมวดหมู่:รัฐและดินแดนที่ก่อตั้งในศตวรรษที่ 1 ก่อนคริสตกาล
สิบสองนางฟ้าดอกไม้

**สิบสองนางฟ้าดอกไม้** () หรือ **เทพีสิบสองดอก** () เป็นคำเรียกรวมของนางฟ้าที่สอดคล้องกับดอกไม้ประจำฤดูกาล 12 ชนิดในศาสนาชาวบ้านจีน นางฟ้าเหล่านี้ถูกวาดเป็นหญิงสาวสวย 12 คน แต่งกายด้วยชุดจีนโบราณ สิบสองนางฟ้าดอกไม้มีหลายแบบ ซึ่งแตกต่างกันไปตามภูมิภาคและตำนาน หลายแบบมีบุคคลสำคัญทางประวัติศาสตร์หญิงจากราชวงศ์ถังและราชวงศ์ซ่งเป็นเทพารักษ์ เช่น หยางกุ้ยเฟย์ และเจียง ไช่ผิน

ดอกไม้ทั้ง 12 ชนิดได้แก่ ดอกบ๊วยเป็นเดือนอ้าย ดอกแอปริคอตเป็นเดือนยี่ ดอกท้อเป็นเดือนสาม ดอกโบตั๋นเป็นเดือนสี่ ดอกทับทิมเป็นเดือนห้า ดอกบัวเป็นเดือนหก ดอกฮอลลี่ฮ็อคหรือดอกโฮสตาเป็นเดือนเจ็ด ดอกหอมหมื่นลี้เป็นเดือนแปด ดอกเบญจมาศเป็นเดือนเก้า ดอกพุดตานเป็นเดือนสิบ ดอกคาเมลเลียเป็นเดือนสิบเอ็ด และดอกแดฟโฟดิลเป็นเดือนสิบสอง

ด้วยการเพิ่มขึ้นของกระแสการแต่งกายแบบฮั่นฝูในช่วงไม่กี่ปีที่ผ่านมา โดยเฉพาะในช่วง ผู้ชื่นชอบการแต่งกายแบบฮั่นฝูบางคนจึงแต่งตัวเป็นสิบสองนางฟ้าดอกไม้

## รายการ
ต่อไปนี้เป็นแบบทั่วไปของสิบสองนางฟ้าดอกไม้:

## อ้างอิง

## แหล่งข้อมูลอื่น
*
ทวิภพ (ละครโทรทัศน์ปี พ.ศ. 2554)

**ทวิภพ** เป็นละครโทรทัศน์ไทยแนวโรแมนติก พีเรียด ที่ผลิตโดยดาราวิดีโอ นำแสดงโดยเขมนิจ จามิกรณ์และอรรคพันธ์ นะมาตร์ ละครเรื่องนี้เป็นผลงานดัดแปลงจากนวนิยายชื่อเดียวกันของทมยันตี ซึ่งตีพิมพ์ในนิตยสาร “สกุลไทย” เป็นการสร้างใหม่จากภาพยนตร์ปี พ.ศ. 2533, ละครโทรทัศน์ปี พ.ศ. 2537 ทางช่อง 7, ภาพยนตร์ปี พ.ศ. 2547, ละครเวทีปี พ.ศ. 2548 และ พ.ศ. 2554 ละครเรื่องนี้ออกอากาศครั้งแรกเมื่อวันที่ 1 สิงหาคม พ.ศ. 2554 ทุกวันจันทร์และอังคาร เวลา 20.25 น. (เวลามาตรฐานไทย) ทางช่อง 7 ละครเรื่องนี้เล่าเรื่องราวของหญิงสาวที่ย้อนเวลากลับไปในรัชสมัยพระบาทสมเด็จพระจอมเกล้าเจ้าอยู่หัว ผ่านกระจกโบราณบานหนึ่ง และตกหลุมรักขุนนางหนุ่ม ละครเรื่องนี้ได้รับการตอบรับเป็นอย่างดีหลังจากออกอากาศ และติดอันดับท็อป 10 ของละครที่มีเรตติ้งสูงสุดในปีนั้น อย่างไรก็ตาม แฟน ๆ บางส่วนรู้สึกโกรธและผิดหวังที่ผู้ผลิตปรับภาพลักษณ์ของนางเอกอย่าง มณีจันทร์ ให้ต่างออกไปจากนวนิยายต้นฉบับ

## นักแสดง

### นักแสดงหลัก
* อรรคพันธ์ นะมาตร์ รับบท หลวงเทพ / หลวงอัครเทพวรากร  
* เขมนิจ จามิกรณ์ รับบท มณีจันทร์  
* พิชยดนย์ พึ่งพันธ์ รับบท ไรวัต  
* กาญจน์เกล้า ด้วยเศียรเกล้า รับบท กุลวรางค์  
* ณัฏฐ์ เทพหัสดิน ณ อยุธยา รับบท ดร.ตรอง  
* ฝนทิพย์ วัชรตระกูล รับบท ประยงค์  
* อานัส ฬาพานิช รับบท หลวงเจนพาณิช  
* ดวงดาว จารุจินดา รับบท คุณหญิงแสร์

### นักแสดงสมทบ
* ปภัสรา เตชะไพบูลย์ รับบท มาลิดา  
* ทรงสิทธิ์ รุ่งนพคุณศรี รับบท เจ้าคุณวิศาลคดี  
* ปนัดดา โกมารทัต รับบท คุณหญิงสรเดช  
* โอลิเวอร์ บีเวอร์ รับบท จอร์น  
* ปรีดา ตันเต็มทรัพย์ รับบท ปิแอร์  
* วชิรา เพิ่มสุริยา รับบท นุ่ม/ม้วน  
* เอกรินทร์ อารีรักษ์ รับบท ขาบ  
* กมลพรรณ ทานตะวิรยะ รับบท อิ่ม  

### นักแสดงรับเชิญ
* 

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2554
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ไทยแนวแฟนตาซี
หมวดหมู่:ละครโทรทัศน์ไทยแนวข้ามเวลา
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ที่กำกับโดย มานพ สัมมาบัติ
หมวดหมู่:ละครโทรทัศน์ที่กำกับโดย เพ็ญลักษณ์ อุดมสิน
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ที่มีฉากในคริสต์ทศวรรษ 1850
ภาษาฟรียูลี

**ภาษาฟรียูลี** () เป็นภาษากลุ่มโรมานซ์ที่อยู่ในตระกูลภาษาไรติอา-โรมานซ์ มีผู้พูดในแคว้นฟรียูลีทางตะวันออกเฉียงเหนือของประเทศอิตาลีซึ่งนับจำนวนได้ประมาณ 6 แสนคน ซึ่งส่วนใหญ่ในนั้นก็พูดภาษาอิตาลีด้วย บางครั้งภาษาฟรียูลีถูกเรียกว่าภาษาลาดินตะวันออก เนื่องจากภาษาฟรียูลีมีรากศัพท์เดียวกับภาษาลาดิน แต่ตลอดหลายทศวรรษที่ผ่านมา ภาษาฟรียูลีก็ได้รับอิทธิพลจากภาษาอื่น ๆ โดยรอบ เช่น ภาษาเยอรมัน ภาษาอิตาลี ภาษาเวเนโต และภาษาสโลวีเนีย เอกสารในภาษาฟรียูลีพบได้ตั้งแต่คริสต์ศตวรรษที่ 11 ส่วนบทกวีและวรรณกรรมภาษาฟรียูลีมีอายุย้อนกลับไปถึงปี ค.ศ. 1300 และเมื่อถึงคริสต์ศตวรรษที่ 20 ความสนใจในภาษาฟรียูลีก็เริ่มฟื้นคืนมาอีกครั้ง

## อ้างอิง

หมวดหมู่:ภาษาในประเทศอิตาลี
อานโตนอฟ อาน-124 รุสลัน

**อานโตนอฟ อาน-124 รุสลัน** (; ; สัญลักษณ์เนโท: **Condor**) คือเครื่องบินลำเลียงทางยุทธศาสตร์ขนาดใหญ่สี่เครื่องยนต์ที่ได้รับการออกแบบในทศวรรษ 1980 โดยสำนักงานออกแบบอานโตนอฟในสาธารณรัฐสังคมนิยมโซเวียตยูเครนของสหภาพโซเวียต อาน-124 เป็นเครื่องบินขนส่งสินค้าที่ผลิตขึ้นเพื่อการพาณิชย์ที่มีน้ำหนักรวมมากเป็นอันดับสองของโลกและเป็นเครื่องบินขนส่งสินค้าที่ใช้งานอยู่ที่มีน้ำหนักมากที่สุดในโลก รองจากอานโตนอฟ อาน-225 มรียา ซึ่งเป็นเครื่องบินที่สร้างขึ้นเพียงลำเดียวและถูกทำลายไปแล้ว (อาน-225 เป็นแบบที่ขยายขนาดใหญ่ขึ้นจากอาน-124) อาน-124 ยังคงเป็นเครื่องบินขนส่งทางทหารขนาดใหญ่ที่สุดที่ยังคงประจำการอยู่

ใน ค.ศ. 1971 งานออกแบบได้เริ่มต้นขึ้นในโครงการซึ่งในขั้นต้นเรียกว่า *Izdeliye 400* (ผลิตภัณฑ์เลขที่ 400) ที่สำนักออกแบบอานโตนอฟเพื่อตอบสนองต่อปัญหาการขาดแคลนขีดความสามารถในการลำเลียงทางอากาศขนาดใหญ่ของกองบัญชาการการบินลำเลียงทางทหาร (Komandovaniye voyenno-transportnoy aviatsii หรือ VTA) ซึ่งเป็นหน่วยงานหนึ่งของกองทัพอากาศโซเวียต มีการตั้งโรงงานประกอบขั้นสุดท้ายสำหรับเครื่องบินนี้ขึ้นสองแห่ง แห่งหนึ่งคือที่ Aviastar-SP (เดิมคือศูนย์อุตสาหกรรมการบินอูลยานอฟสค์) ในอูลยานอฟสค์ ประเทศรัสเซีย และอีกแห่งคือโรงงานการบินเคียฟ AVIANT ในประเทศยูเครน การประกอบเครื่องบินลำแรกเริ่มต้นขึ้นใน ค.ศ. 1979 โดยอาน-124 (ซึ่งในบางครั้งถูกเรียกว่า *อาน-40* ในโลกตะวันตก) ได้ทำการบินครั้งแรกเมื่อวันที่ 24 ธันวาคม ค.ศ. 1982 เครื่องบินนี้ปรากฏตัวครั้งแรกในโลกตะวันตกที่งานปารีสแอร์โชว์ 1985 วิกเตอร์ โทลมาชอฟ เป็นหัวหน้าวิศวกรของอาน-124 และอาน-225 หลังการล่มสลายของสหภาพโซเวียต การดำเนินงานเชิงพาณิชย์ของอาน-124 ได้รับการผลักดันอย่างรวดเร็ว ส่งผลให้ได้รับการรับรองพลเรือนจากอานโตนอฟเมื่อวันที่ 30 ธันวาคม ค.ศ. 1992 ผู้ประกอบการเชิงพาณิชย์หลายรายเลือกที่จะซื้อเครื่องบินรุ่นนี้ โดยมักซื้อเครื่องบินลำเลียงทางอากาศที่ได้รับการปรับปรุงใหม่จากกองทัพเดิมหรือซื้อตัวเครื่องบินที่ถูกเก็บไว้แทนการซื้อเครื่องบินที่สร้างใหม่

ภายในเดือนกรกฎาคม ค.ศ. 2013 มีรายงานว่าอาน-124 จำนวน 26 ลำให้บริการในเชิงพาณิชย์ และยังมีเครื่องบินขนส่งอีกสิบลำที่อยู่ระหว่างการสั่งซื้อ ใน ค.ศ. 2008 มีการประกาศว่ารัสเซียและยูเครนจะร่วมกันกลับมาผลิตเครื่องบินรุ่นนี้อีกครั้ง ในช่วงหนึ่งดูเหมือนว่ารัสเซียจะสั่งซื้อเครื่องบินที่ผลิตขึ้นใหม่ถึง 20 ลำ อย่างไรก็ดี ในเดือนสิงหาคม ค.ศ. 2014 มีรายงานว่าแผนการกลับมาผลิตได้ถูกระงับเนื่องจากความตึงเครียดทางการเมืองระหว่างรัสเซียและยูเครน ใน ค.ศ. 2019 มีอาน-124 จำนวน 26 ลำที่ให้บริการในเชิงพาณิชย์

## ข้อมูลจำเพาะ (อาน-124-100M)

## ดูเพิ่ม

## อ้างอิง
### การอ้างอิง

### บรรณานุกรม
* 
* 

## หนังสืออ่านเพิ่ม
* 

## แหล่งข้อมูลอื่น

* 

อาน-124
หมวดหมู่:เครื่องบินขนส่งสินค้าโซเวียตในทศวรรษ 1980
หมวดหมู่:เครื่องบินลำเลียงทางทหารโซเวียตในทศวรรษ 1980
หมวดหมู่:เครื่องบินควอดเจ็ต
หมวดหมู่:เครื่องบินปีกสูง
หมวดหมู่:เครื่องบินที่ทำการบินครั้งแรกในปี พ.ศ. 2525
หมวดหมู่:เครื่องบินสองชั้น
วอลเลย์บอลหญิงทีมชาติเม็กซิโก

**วอลเลย์บอลหญิงทีมชาติเม็กซิโก** () เป็นตัวแทนของประเทศเม็กซิโกในการแข่งขันวอลเลย์บอลหญิงระดับนานาชาติและนัดกระชับมิตร อยู่ภายใต้การบริหารของสหพันธ์วอลเลย์บอลเม็กซิโก (FMVB) ทีมชาติเม็กซิโกเคยเข้าร่วมการแข่งขันวอลเลย์บอลชิงแชมป์โลกหลายครั้ง โดยผลงานที่ดีที่สุดคือการได้อันดับที่ 10 ในปี ค.ศ. 1974 ทีมเคยเข้าร่วมการแข่งขันกีฬาโอลิมปิกหนึ่งครั้ง ในปี ค.ศ. 1968 ซึ่งเม็กซิโกเป็นเจ้าภาพจัดการแข่งขัน และยังเคยคว้าแชมป์นอร์เซกาได้ 2 ครั้ง (ในปี 1969 และ 1971) อย่างไรก็ตาม ความสามารถในการแข่งขันของทีมก็ลดลงโดยครั้งล่าสุดที่ทีมติดหนึ่งในสี่ทีมที่ดีที่สุดในการแข่งขันชิงแชมป์นอร์เซกาคือในปี 2001

## ผลการแข่งขัน
### โอลิมปิกฤดูร้อน

### วอลเลย์บอลชิงแชมป์โลก

### วอลเลย์บอลเวิลด์กรังด์ปรีซ์
* 2014 — อันดับที่ 26 *(ดิวิชัน 3)*
* 2015 — อันดับที่ 28 *(ดิวิชัน 3)*
* 2016 — อันดับที่ 26 *(ดิวิชัน 3)*
* 2017 — อันดับที่ 29 *(ดิวิชัน 3)*

### วอลเลย์บอลแชลเลนเจอร์คัพ
* 2018 — *ไม่ได้เข้าร่วมแข่งขัน*
* 2019 — *ไม่ผ่านการคัดเลือก*
* 2022 — *ไม่ผ่านการคัดเลือก*
* 2023 — อันดับที่ 5
* 2024 — *ไม่ผ่านการคัดเลือก*

### แพนอเมริกันเกมส์

### แพนอเมริกันคัพ

### วอลเลย์บอลชิงแชมป์นอร์เซกา

### นอร์เซกาไฟนอลซิกซ์
*2021 — ไฟล์:Med 2.png **เหรียญเงิน**
*2022 — อันดับที่ 6
*2023 — อันดับที่ 4
*2024 — ไฟล์:Med 3.png **เหรียญทองแดง**
*2025 — TBD

### นอร์เซกาไฟนอลโฟร์
*2022 — ไฟล์:Med 1.png **เหรียญทอง**
*2024 — ไฟล์:Med 2.png **เหรียญเงิน**
*2025 — ไฟล์:Med 2.png **เหรียญเงิน**

### ไฟนอลโฟร์คัพ
*2010 — อันดับที่ 4

## ดูเพิ่ม
* วอลเลย์บอลชายทีมชาติเม็กซิโก

## อ้างอิง

## แหล่งข้อมูลอื่น
*Official website
*FIVB profile

เม็กซิโก
หมวดหมู่:วอลเลย์บอลในประเทศเม็กซิโก
ชนเฮลเวตี

**ชนเฮลเวตี** (, , , กอล: **Heluētī*) เป็นกลุ่มสหพันธ์ชนเผ่าชาวเคลต์ที่อาศัยอยู่บริเวณที่ราบสูงสวิสส่วนใหญ่ในสมัยที่ติดต่อกับสาธารณรัฐโรมันในศตวรรษที่ 1 ก่อนคริสตกาล ตามบันทึกของจูเลียส ซีซาร์ ชนเฮลเวตีแบ่งออกเป็นสี่กลุ่มย่อยหรือพากุส โดยในจำนวนนี้ ซีซาร์ได้เอ่ยชื่อไว้เพียงสองกลุ่ม คือ เวอร์บิเจนี (Verbigeni) และทิกูรินี (Tigurini) ขณะที่โพซิโดนิอุสได้กล่าวถึงอีกสองกลุ่ม โดยเขาเอ่ยถึงกลุ่มทิกูรินี (เหมือนกับที่ซีซาร์กล่าวถึง) และทูเกนี (Tougeni / Τωυγενοί) ชนเฮลเวตีถูกกล่าวถึงอย่างเด่นชัดในบันทึกว่าด้วยสงครามกอล โดยเหตุการณ์ที่พวกเฮลเวตีพยายามอพยพไปยังดินแดนกอลตอนตะวันตกเฉียงใต้เมื่อ 58 ปีก่อนคริสตกาลแต่ล้มเหลว ได้กลายเป็นชนวนที่ทำให้จูเลียส ซีซาร์เริ่มต้นการบุกยึดกอล

ชนเฮลเวตีถูกทำให้ตกอยู่ใต้อำนาจหลังจาก 52 ปีก่อนคริสตกาล และในสมัยจักรพรรดิเอากุสตุส เมืองป้อมหรืออ็อปปิดูงของชาวเคลต์ เช่น วินโดนิสซา หรือบาเซเลีย ก็ถูกนำมาใช้ใหม่เป็นค่ายทหารของโรมัน จากนั้นในปี ค.ศ. 68 การก่อกบฏของชนเฮลเวตีก็ถูกปราบลงโดยเอาลุส ไกกินา อาลิเอนุส (Aulus Caecina Alienus) ที่ราบสูงสวิสถูกผนวกเข้าเป็นส่วนหนึ่งของมณฑลกัลลิอาแบ็ลกิกาของโรมันตั้งแต่ 22 ปีก่อนคริสตกาล และต่อมาในปี ค.ศ. 83 ก็ถูกรวมเข้าในมณฑลแกร์มานิอาซูแปริออร์ ชนเฮลเวตีถูกแผลงให้กลายเป็นชาวโรมันอย่างมากภายในคริสต์ศตวรรษที่ 2 ในช่วงปลายคริสต์ศตวรรษที่ 3 อำนาจของโรมันในภูมิภาคนี้อ่อนแอลง ทำให้บริเวณที่ราบสูงสวิสตกภายใต้การรุนรานของชนอลามันน์ ต่อมาในคริสต์ศตวรรษที่ 5 และ 6 ทั้งชนอลามันน์และชาวบูร์กอญได้ตั้งถิ่นฐานถาวรในที่ราบสูงสวิส ส่งผลให้เกิดเขตแดนในยุคกลางตอนต้น ได้แก่ อลามันเนีย (สเวเบีย)และบูร์กอญตอนบน ท้ายที่สุด ชนเฮลเวตีถูกกลืนกลายเข้ากับผู้ปกครองคนใหม่ และมีส่วนสำคัญในการก่อกำเนิดชาติพันธุ์ที่กลายมาเป็นชาวสวิสสมัยใหม่

## อ้างอิง

หมวดหมู่:กลุ่มชาติพันธุ์ในอดีต
จักรพรรดินีเซี่ยวอี้จวง

**จักรพรรดินีเซี่ยวอี้จวง** (จีน: 孝懿莊皇后 李氏; ค.ศ. 1530–ค.ศ. 1558) เป็นพระชายาของจักรพรรดิจีนในราชวงศ์หมิง พระนางเป็นพระมเหสีองค์แรกของจักรพรรดิหลงชิ่ง ประสูติในสกุลหลี่ พระราชบิดาของพระนางคือ หลี่หมิง (李铭)

## พระราชประวัติ
ปีค.ศ. 1553 พระนางได้อภิเษกสมรสกับองค์ชายจูไจ้จี และได้รับสถาปนาขึ้นเป็นพระชายา (裕王妃) 

ในวันที่ 15 ตุลาคม ค.ศ. 1555 พระนางได้ให้การประสูติพระราชโอรสคือ องค์ชายจูอี้ยี่ ซึ่งสิ้นพระชนม์ภายในไม่นาน

ในวันที่ 11 พฤษภาคม ค.ศ. 1559 หลังจากที่องค์ชายจูไจ้จี ขึ้นครองราชย์เป็นจักรพรรดิ พระองค์ได้รับการสถาปนาเป็นจักรพรรดินีในปีแรกของรัชสมัยหลงชิ่ง (ค.ศ. 1567)

ไม่เป็นที่ทราบแน่ชัดว่าพระนางให้การประสูติพระราชบุตรคนที่สององค์ชายจูอี้หลิงเมื่อใด ซึ่งสิ้นพระชนม์เมื่อพระชันษา 1 ปี จูอี้หลิงได้รับพระราชทานนามว่า องค์ชายเต้าแห่งจิง หลังจากสิ้นพระชนม์แล้ว 

พระนางให้การประสูติพระราชธิดาในปีที่ไม่ทราบเช่นกัน มีนามว่า องค์หญิงเผิงไหล่ 

ปีค.ศ. 1558 พระนางซึ่งมีพระชันษา 28 ปี ก็สิ้นพระชนม์ลง จักรพรรดิทรงสถาปนาเป็น **孝懿**貞惠順哲恭仁儷天襄聖**莊皇后**

## พระเกียรติยศ

* ในรัชสมัยจักรพรรดิเจียจิ้ง (ครองราชย์ ค.ศ. 1521–ค.ศ. 1567)
** นางหลี่ (李氏; ตั้งแต่ ค.ศ. 1530)
** พระชายาแห่งหยู (裕王妃; ตั้งแต่ ค.ศ. 1553)
* ในรัชสมัยจักรพรรดิหลงชิ่ง (ครองราชย์ ค.ศ. 1567–ค.ศ. 1572)
** *จักรพรรดินีเซียวอี้* (孝懿皇后; ตั้งแต่ ค.ศ. 1567)
* ในรัชสมัยจักรพรรดิว่านลี่ (ครองราชย์ ค.ศ. 1572–ค.ศ. 1620)
** *จักรพรรดินีเซี่ยวอี้ เจินฮุ่ย ซุ่นเจ๋อ กงเหริน ลี่เทียน เซียงเชิ่ง จวง* (孝懿貞惠順哲恭仁儷天襄聖莊皇后; ตั้งแต่ ค.ศ. 1572)

### พระสาทิสลักษณ์ที่หลงเหลืออยู่

ไฟล์:孝懿莊皇后.jpg
ไฟล์:China's Ming Dynasty Empress Xiaoyizhuang.JPG
ไฟล์:孝懿庄皇后李氏（明穆宗）.jpg


## อ้างอิง

หมวดหมู่:จักรพรรดินีจีน
หมวดหมู่:จักรพรรดินีราชวงศ์หมิง
โพซิโดนิอุส

**โพซิโดนิอุส** () เป็นนักการเมือง นักดาราศาสตร์ นักโหราศาสตร์ นักภูมิศาสตร์ นักประวัติศาสตร์ นักคณิตศาสตร์ และครูชาวกรีกที่เกิดในนครอพาเมีย ประเทศซีเรีย เขาถูกจัดให้เป็นผู้ที่มีความรู้มากที่สุดในสมัยของเขา และเป็นไปได้ว่ามากที่สุดในบรรดาสำนักสโตอิกทั้งหมดด้วย หลังจากที่ศึกษาปรัชญาสโตอิกจากพาเนทิอุสที่เอเธนส์ เขาใช้เวลาหลายปีไปกับการเดินทางและวิจัยทางวิทยาศาสตร์ในสเปน แอฟริกา อิตาลี กอล ลีกูเรีย ซิซิลี และชายฝั่งตะวันออกของทะเลเอเดรียติก เขาตั้งรกรากโดยทำอาชีพครูที่โรดส์ซึ่งชื่อเสียงของเขาได้กลายเป็นที่ดึงดูดของนักวิชาการมากมาย นอกจากนั้นยังมีงานเขียนและการบรรยายส่วนตัวเพื่อเผยแพร่ลัทธิสโตอิกไปยังโลกโรมัน ซึ่งเขาทำมากที่สุดรองจากพาเนทิอุส และเขาก็ได้กลายเป็นที่รู้จักของชนชั้นปกครองมากมาย รวมทั้งปอมปีย์และกิแกโร

ปัจจุบันผลงานของเขาทั้งหมดได้สูญหายไปแล้ว แต่ก็เป็นแหล่งข้อมูลชั้นดีสำหรับนักเขียนในสมัยต่อมา โดยมีชื่อและหัวข้อผลงานที่ถูกบันทึกไว้รวมกันมากกว่า 20 ชื่อ เขายังนำแนวคิดจากสำนักอื่น ๆ มาผสมผสานด้วย กล่าวคือเขามียึดถือลัทธิสโตอิกยุคแรก แต่ยังนำผลงานของเพลโตและอาริสโตเติลมาประยุกต์ด้วย เช่นเดียวกับชาวสโตอิกคนอื่น ๆ ในยุคกลาง และในฐานะพหูสูตและนักปรัชญา เขายังมีความสนใจอย่างแท้จริงในด้านวิทยาศาสตร์ธรรมชาติ ภูมิศาสตร์ ประวัติศาสตร์ธรรมชาติ คณิตศาสตร์ และดาราศาสตร์ เขาได้พยายามที่จะหาระยะทางและขนาดของดวงอาทิตย์ เพื่อคำนวณเส้นผ่านศูนย์กลางของโลกและอิทธิพลของดวงจันทร์ต่อน้ำขึ้นลง

## อ้างอิง

หมวดหมู่:บุคคลที่เกิดในทศวรรษ 130 ก่อนคริสตกาล
หมวดหมู่:บุคคลที่เสียชีวิตในทศวรรษ 50 ก่อนคริสตกาล
หมวดหมู่:นักดาราศาสตร์ชาวกรีกโบราณ
หมวดหมู่:นักภูมิศาสตร์ชาวกรีกโบราณ
หมวดหมู่:นักคณิตศาสตร์ชาวกรีกโบราณ
อาซิอา

**อาซิอา** (, ) เป็นมณฑลของโรมันที่ครอบคลุมพื้นที่ทางตะวันตกของอานาโตเลีย ประเทศตุรกี ซึ่งก่อตั้งขึ้นหลังการผนวกราชอาณาจักรเพอร์กามอนเข้ากับสาธารณรัฐโรมันเมื่อ 133 ปีก่อนคริสตกาล หลังการสถาปนาจักรวรรดิโรมันโดยจักรพรรดิเอากุสตุส อาซิอาได้กลายเป็นมณฑลวุฒิสภา (senatorial province) ที่มีชื่อเสียงและปกครองโดยสมุหเทศาภิบาล จนกระทั่งมณฑลถูกแบ่งย่อยในคริสต์ศตวรรษที่ 4

มณฑลนี้เป็นหนึ่งในมณฑลที่ร่ำรวยที่สุดของจักรวรรดิและมีความสงบสุขเป็นเวลาส่วนใหญ่ของสมัยจักรวรรดิ และประกอบด้วยนครรัฐกรีกซึ่งปกครองตนเองเป็นส่วนมากนับร้อยแห่ง โดยแต่ละแห่งก็มีการแข่งขันกันอย่างดุเดือดเพื่อสถานภาพ ผ่านการเรียกร้องจากผู้มีอำนาจของจักรวรรดิ และการพัฒนาสถาบันทางวัฒนธรรมอันทรงเกียรติ เช่น การละเล่นในเทศกาล พิธีกรรมทางศาสนา และการปราศรัย

หมวดหมู่:รัฐและดินแดนที่ก่อตั้งในศตวรรษที่ 2 ก่อนคริสตกาล
หมวดหมู่:133 ปีก่อนคริสตกาล
เทมา

thumb|250px|แผนที่แสดงอาณาเขตของจักรวรรดิไบแซนไทน์เมื่อประมาณ ค.ศ. 600 และประมาณ ค.ศ. รวมทั้งเทมาต่าง ๆ ในประมาณ ค.ศ. 900

**เทมา** () เป็นเขตการทหารและการปกครองหลักของจักรวรรดิไบแซนไทน์ยุคกลาง ก่อตั้งเมื่อกลางคริสต์ศตวรรษที่ 7 หลังการย้ายถิ่นฐานของชาวสลาฟไปยังยุโรปตอนตะวันออกเฉียงใต้และการพิชิตดินแดนโดยมุสลิมในดินแดนบางส่วนของไบแซนไทน์ และได้แทนที่ระบบมณฑลของยุคก่อนซึ่งสร้างโดยจักรพรรดิดิออเกลติอานุสและจักรพรรดิคอนสแตนตินมหาราช เทมาแห่งแรกถูกสร้างขึ้นจากพื้นที่ตั้งค่ายของกองทัพสนามของกองทัพโรมันตะวันออก และชื่อของเทมาเหล่านี้ก็ตั้งขึ้นตามเขตการทหารที่มีอยู่ในพื้นที่เหล่านี้ ระบบเทมาเจริญถึงจุดสูงสุดในช่วงคริสต์ศตวรรษที่ 9 และ 10 โดยเทมาเก่า ๆ ถูกแบ่งออกเป็นเขตเล็กลง และมีการพิชิตดินแดนซึ่งทำให้เกิดเทมาแห่งใหม่ ๆ ขึ้น หลังจากนั้นในคริสต์ศตวรรษที่ 11 และ 12 ระบบเทมาแบบดั้งเดิมก็มีการเปลี่ยนแปลงไปมาก แต่คำว่า "เทมา" ยังถูกใช้เพื่อหมายถึงเขตการปกครองและเขตการจัดเก็บภาษี จนถึงวาระสุดท้ายของจักรวรรดิ

## ดูเพิ่ม
* มณฑลของโรมัน

หมวดหมู่:ชนิดของหน่วยการปกครอง
เอ็กซ์เพรส.เจเอส

**เอ็กซ์เพรส.เจเอส** () หรือเรียกสั้นๆ ว่า**เอ็กซ์เพรส** คือเฟรมเวิร์กสำหรับเว็บแอปพลิเคชันฝั่งเซิร์ฟเวอร์ สำหรับสร้าง RESTful API ด้วย โหนด.เจเอส โดยเป็นซอฟต์แวร์เสรีและโอเพนซอร์สภายใต้ใบอนุญาต MIT ซึ่งถูกออกแบบมาเพื่อสร้างโปรแกรมประยุกต์บนเว็บและส่วนต่อประสานโปรแกรมประยุกต์ และถูกเรียกว่าเป็นเฟรมเวิร์กเซิร์ฟเวอร์มาตรฐานของ โหนด.เจเอส

ผู้เขียนดั้งเดิมคือ ทีเจ โฮโลเวย์ชุก ได้อธิบายไว้ว่าเป็นเซิร์ฟเวอร์ที่ได้รับแรงบันดาลใจจากซินาตร้า ซึ่งหมายความว่าเป็นเซิร์ฟเวอร์ที่มีขนาดค่อนข้างเล็ก โดยมีคุณสมบัติมากมายที่สามารถใช้งานได้ในรูปแบบปลั๊กอินเอ็กซ์เพรสเป็นส่วนประกอบฝั่งเซิร์ฟเวอร์ของกลุ่มชุดเครื่องมือพัฒนาที่ได้รับความนิยม เช่น MEAN, MERN หรือ MEVN stack ที่ทำงานร่วมกับซอฟต์แวร์ฐานข้อมูลมอนโกดีบี และเฟรมเวิร์กหรือไลบรารีส่วนหน้าเว็บที่ใช้จาวาสคริปต์

## ประวัติ
เอ็กซ์เพรส.เจเอส ก่อตั้งโดย ทีเจ โฮโลเวย์ชุก โดยเวอร์ชันแรกถูกปล่อยออกมาเมื่อวันที่ 22 พฤษภาคม พ.ศ. 2553 ตามข้อมูลในกิตฮับของ เอ็กซ์เพรส.เจเอส โดยเป็นเวอร์ชัน 0.12

ในเดือนมิถุนายน พ.ศ. 2557 สิทธิ์ในการดูแลโครงการถูกเข้าควบคุมโดย สตรองลูป และต่อมาในเดือนกันยายน พ.ศ. 2558 สตรองลูปถูก ไอบีเอ็ม ซื้อกิจการ ในเดือนมกราคม พ.ศ. 2559 ไอบีเอ็มประกาศว่า เอ็กซ์เพรส.เจเอส จะถูกวางภายใต้การดูแลของ โหนด.เจเอสฟาวน์เดชันอินคิวเบเทอร์

## คุณสมบัติ

* การกำหนดเส้นทางที่แข็งแกร่ง
* มุ่งเน้นที่ประสิทธิภาพสูง
* ตัวช่วยเอชทีทีพี (การเปลี่ยนเส้นทาง, การแคช, ฯลฯ..).
* การเขียนโปรแกรมแบบอะซิงโครนัส

## ความนิยม
เอ็กซ์เพรส.เจเอส ถูกใช้โดย ฟ็อกซ์สปอร์ตส์, เพย์แพล, อูเบอร์ และ ไอบีเอ็ม

## ตัวอย่าง
โปรแกรมต่อไปนี้จะตอบสนองต่อคำขอ เอชทีทีพี แบบ GET ด้วยข้อความว่า 'สวัสดี คำขอของคุณได้รับเรียบร้อยแล้ว' และจะฟังคำขอบนพอร์ตที่โปรแกรมรันอยู่ (ในกรณีนี้คือพอร์ต 2000)
```js
// นำเข้าไลบรารีเอ็กซ์เพรส
const express = require('express');

// สร้างแอปพลิเคชันเอ็กซ์เพรส
const app = express();

// กำหนดเส้นทางสำหรับคำขอ GET และส่งข้อความตอบกลับ
app.get('/', (req, res) => {
    res.send('สวัสดี คำขอของคุณได้รับเรียบร้อยแล้ว');
});

// เริ่มฟังคำขอบนพอร์ต 2000
app.listen(2000, () => {
    console.log('listening at http://localhost:2000');
});
```


## ดูเพิ่ม

* เฟรมเวิร์กจาวาสคริปต์
* เมเทียร์
* ซ็อกเก็ต.ไอโอ

## อ้างอิง

## แหล่งข้อมูลอื่น
* 

หมวดหมู่:ไลบรารีจาวาสคริปต์
ภาษาละตินสามัญ

**ภาษาละตินสามัญ** (; ) คือกลุ่มทำเนียบภาษาของภาษาละตินที่ไม่เป็นทางการซึ่งใช้พูดกันตั้งแต่ช่วงปลายสาธารณรัฐโรมันเป็นต้นมา คำว่า "ภาษาละตินสามัญ" ถือได้ว่าทั้งเป็นคำที่ถกเถียงกันและไม่ค่อยชัดเจน ภาษาละตินที่ใช้พูดจริง ๆ มีอยู่ยาวนานและในหลายพื้นที่ นักวิชาการมีความเห็นแตกต่างกันเกี่ยวกับขอบเขตของความแตกต่าง และว่าภาษาละตินสามัญนี้ถือว่าเป็นภาษาที่แยกออกมาต่างหากหรือไม่ ทฤษฎีนี้ถูกพัฒนาขึ้นในคริสต์ศตวรรษที่ 19 โดยฟร็องซัว ฌุสต์ มารี เรย์นูอาร์ (François Just Marie Raynouard) ในแนวคิดที่สุดโต่ง ทฤษฎีเสนอว่าภาษาละตินแบบลายลักษณ์อักษรเป็นภาษาของชนชั้นสูงที่แยกออกจากภาษาพูดทั่วไปของประชาชน แต่แนวคิดนี้ในปัจจุบันถูกปฏิเสธแล้ว

ข้อสรุปที่ยอมรับกันในปัจจุบันคือ ภาษาที่เขียนและภาษาที่พูดมีความต่อเนื่องเชื่อมโยงกัน คล้ายกับภาษาสมัยใหม่ทั่วไป โดยที่ภาษาพูดมักจะเปลี่ยนแปลงเร็วกว่าภาษาเขียน ขณะเดียวกันภาษาเขียนที่เป็นทางการก็มีอิทธิพลกดดันกลับไปยังภาษาพูดด้วย ภาษาละตินสามัญถูกนักวิชาการนำไปใช้ในความหมายที่แตกต่างกัน ทั้งเพื่อบ่งบอกถึงรูปแบบภาษาละตินที่พูดในลักษณะแตกต่างกัน หรือเพื่อแยกตามชนชั้นทางสังคมและช่วงเวลา อย่างไรก็ตาม การศึกษาการเปลี่ยนแปลงของรูปแบบภาษาพูดก็ยังคงมีความสำคัญมาก เพื่อทำความเข้าใจการเปลี่ยนผ่านจากภาษาละตินหรือละตินยุคปลาย ไปสู่ภาษาในกลุ่มโรมานซ์ดั้งเดิมและกลุ่มโรมานซ์ต่อมา และเพื่อให้เรื่องนี้ซับซ้อนขึ้นไปอีก หลักฐานเกี่ยวกับรูปแบบภาษาพูดสามารถพบได้เพียงจากการศึกษาภาษาเขียนละตินแบบคลาสสิก ภาษาละตินยุคปลาย หรือภาษาโรมานซ์ยุคต้น ทั้งนี้ขึ้นอยู่กับช่วงเวลา

## อ้างอิง

หมวดหมู่:ภาษาละติน
เธอ เขา เงาแค้น

**เธอ เขา เงาแค้น** ( ) เป็นละครโทรทัศน์ไทยที่ออกอากาศทางช่องจีเอ็มเอ็ม 25และไลน์ทีวี ตั้งแต่วันที่ 17 พฤษภาคม ถึง 13 กรกฎาคม พ.ศ. 2564 นำแสดงโดยพิยดา จุฑารัตนกุลและพีรวัส แสงโพธิรัตน์

ผลิตโดยจีเอ็มเอ็มทีวีและมีการเผยแพร่ตัวอย่างในงาน "The New Decade Begins" ของจีเอ็มเอ็มทีวีเมื่อเดือนธันวาคม พ.ศ. 2563

## เนื้อเรื่อง
ละครเรื่องนี้บอกเล่าถึงเรื่องราวความรักสามเส้า การต่อสู้แย่งชิงอำนาจ และการแก้แค้นภายในครอบครัว ธนภพ (พาที สารสิน) ประธานบริษัทเจพีบีกรุ๊ปเสียชีวิตจากอุบัติเหตุเครื่องบินตก แต่ เมทินี (อภิญญา สกุลเจริญสุข) ลูกสาวคนโตรอดชีวิตมาได้อย่างปาฏิหาริย์ เกษรา (พิยดา จุฑารัตนกุล) ภรรยาคนที่สองและอดีตเลขาของธนภพ ได้เลื่อนตำแหน่งเป็นประธานบริษัทคนใหม่ ซึ่งทำให้เมทินีไม่พอใจ เนื่องจากเธอเชื่อว่าเหตุการณ์เครื่องบินตกเป็นส่วนหนึ่งของแผนการของเกษราที่จะฆ่าพ่อของเธอ เมทินีหวังที่จะค้นหาความจริงเกี่ยวกับการตายของพ่อ เธอจึงร่วมมือกับ วายุ (พีรวัส แสงโพธิรัตน์) และ กัมปนาท (จิรกิตติ์ ถาวรวงศ์) น้องชายของเธอ แต่สองพี่น้องไม่เชื่อว่าเกษราวางแผนฆ่าพ่อของพวกเขา โดยเฉพาะวายุที่รู้สึกกับเกษราเกินกว่าความรักระหว่างแม่เลี้ยงกับลูกเลี้ยง วายุตัดสินใจอยู่เมืองไทยเพื่อค้นหาความจริงเกี่ยวกับอุบัติเหตุครั้งนี้

หลังจากที่ธนภพเสียชีวิตไม่นาน พัสสน (เจสัน ยัง) อดีตแฟนหนุ่มของเกษราก็ได้กลับมาพูดคุยกับเกษราอีกครั้งและพูดถึงคำสัญญาที่พวกเขาเคยให้กันไว้ อย่างไรก็ตาม เกษราไม่มีความรู้สึกใด ๆ ต่อเขาอีกต่อไป และพยายามห่างเหินจากเขา ดังนั้น พัสสนจึงได้เข้าหาเมทินีเพื่อก่อให้เกิดความขัดแย้งระหว่างครอบครัวกับเจพีบีกรุ๊ป เขายังส่ง หนึ่งใจ (ยงวรี อนิลบล) หลานสาวเข้าไปทำหน้าที่เป็นเลขาของวายุ เพื่อหาข้อมูลภายในของบริษัทอีกด้วย พัสสนพบว่าเกษราและวายุมีความรักต่อกัน จึงพยายามทำให้วายุหายไปจากชีวิตของเกษรา

## นักแสดง
### นักแสดงหลัก
* พิยดา จุฑารัตนกุล รับบท เกษรา
: ภรรยาคนที่สองของธนภพ และประธานกรรมการบริษัทเจพีบีกรุ๊ป
* พีรวัส แสงโพธิรัตน์ รับบท วายุ
: ลูกชายของธนภพและลูกเลี้ยงของเกษรา
### นักแสดงสมทบ
* ยงวรี อนิลบล รับบท หนึ่งใจ  
* อภิญญา สกุลเจริญสุข รับบท เมทินี  
* จิรกิตติ์ ถาวรวงศ์ รับบท กัมปนาท  
* ภวัต จิตต์สว่างดี รับบท นาวา  
* เจสัน ยัง รับบท พัสสน  
* พิมพ์ทอง วชิราคม รับบท รุ้ง  
* พาที สารสิน รับบท เจ้าสัวธนภพ

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์แนวแก้แค้นไทย
หมวดหมู่:ละครโทรทัศน์ที่กำกับโดย อรรถพร ธีมากร
โนริกูง

**โนริกูง** () เป็นชื่ออาณาจักรหรือกลุ่มสหพันธ์ชนเผ่าที่อาศัยอยู่ในพื้นที่ซึ่งปัจจุบันเป็นพื้นที่ส่วนใหญ่ของประเทศออสเตรียและพื้นที่บางส่วนของประเทศสโลวีเนีย มีอาณาเขตติดกับแม่น้ำดานูบทางทิศเหนือ ติดกับไรติอาและวินเดลิชีทางทิศตะวันออก ติดกับพันโนเนียทางทิศตะวันออกและทางทิศตะวันออกเฉียงใต้ และอิตาลีอา (วีนีติอาและฮิสตริอา) ทางทิศใต้ ก่อตั้งเมื่อประมาณ 400 ปีก่อนคริสตกาล และมีเมืองหลวงคือวิรูนูง

## อ้างอิง

หมวดหมู่:รัฐและดินแดนที่ก่อตั้งในศตวรรษที่ 1 ก่อนคริสตกาล
จังหวัดเซมนอน

**จังหวัดเซมนอน** ()  เป็นหนึ่งใน 31 จังหวัดของประเทศอิหร่าน ตั้งอยู่ทางตอนเหนือของประเทศ เมืองหลักคือเมืองเซมนอน

จังหวัดเซมนอนมีพื้นที่ 96,816 ตารางกิโลเมตร มีอาณาเขตตั้งแต่บริเวณเทือกเขาแอลโบร์ซติดกับทะเลทรายดัชตีกะวีร์ทางตอนใต้ จังหวัดนี้เป็นส่วนหนึ่งของภูมิภาค 1 เมื่อวันที่ 22 มิถุนายน พ.ศ. 2014 โดยจังหวัดต่าง ๆ ได้ถูกจัดกลุ่มเป็น 5 ภูมิภาค เพื่อวัตถุประสงค์ในการประสานงานและการพัฒนา 

## หมายเหตุ

## อ้างอิง

เซมนอน
โพลิส

**โพลิส** () เป็นคำในภาษากรีกโบราณที่หมายถึง "เมือง" คำว่า *โพลิส* ในสมัยโบราณมีนัยทางสังคมและการเมืองที่ไม่เหมือนกับการใช้คำว่า "เมือง" ในปัจจุบัน ยกตัวอย่างเช่น ในภาษากรีกสมัยใหม่ คำว่า πόλη (polē) หมายถึงเมืองที่ตั้งอยู่ภายใน χώρα (khôra) หรือ "ประเทศ" ซึ่งเป็น πατρίδα (patrida) หรือ "มาตุภูมิ/บ้านเกิดเมืองนอน" สำหรับประชาชน แต่ในกรีซสมัยโบราณ โพลิสเองก็คือมาตุภูมิ ไม่มีสิ่งอื่นนอกเหนือจากนั้น โพลิสมีรัฐธรรมนูญและต้องการความภักดีสูงสุดจากพลเมือง ส่วน χώρα (khôra) ในสมัยโบราณหมายถึงเพียงชนบท ไม่ใช่ประเทศ กรีซโบราณไม่ใช่ประเทศอธิปไตย แต่เป็นดินแดนที่ชาวเฮลเลนอาศัยอยู่ โดยชาวเฮลเลนเหล่านี้ถือว่าภาษาพื้นถิ่นของตนเองเป็นภาษากรีกโบราณในรูปแบบหนึ่ง

โพลิสไม่ได้มีอยู่เฉพาะในพื้นที่ของประเทศกรีซปัจจุบันเท่านั้น การศึกษาเชิงร่วมมือโดย Copenhagen Polis Centre ระหว่างปี ค.ศ. 1993 ถึง 2003 ได้จัดจำแนกชุมชนประมาณ 1,500 แห่งของประชากรที่พูดภาษากรีกโบราณในยุคอาร์เคอิกและคลาสสิกว่าเป็นโพลิส ชุมชนเหล่านี้กระจายตั้งแต่ภูมิภาคคอเคซัสไปจนถึงตอนใต้ของสเปน และจากตอนใต้ของรัสเซียไปจนถึงตอนเหนือของอียิปต์ ครอบคลุมไปตามชายฝั่งทะเลเมดิเตอร์เรเนียนและทะเลดำ โพลิสเหล่านี้ถูกเรียกว่าเป็นเครือข่ายของจุลรัฐ หลายเมืองในบรรดานั้นยังคงมีอยู่จนถึงปัจจุบัน เช่น มาร์แซย์ ซีรากูซา และอะเล็กซานเดรีย แต่ไม่ใช่เมืองของกรีกหรือจุลรัฐอีกต่อไปแล้ว หากแต่กลายเป็นส่วนหนึ่งของประเทศอื่น ๆ แทน

โลกกรีกโบราณถูกแบ่งออกเป็นภูมิภาคมาตุภูมิและอาณานิคม โดยในโพลิสหนึ่ง มักจะมีการส่งประชาชนออกไปตั้งอาณานิคมใหม่ ๆ เพื่อบรรเทาปัญหาประชากรล้น แก้ไขวิกฤตทางสังคม หรือเพื่อแสวงหาดินแดนที่อุดมสมบูรณ์กว่า อาณานิคมแบบนี้เรียกว่า *[[มหานคร|เมโทรโพลิส]]* ซึ่งแปลว่า "เมืองแม่" ชาวกรีกให้ความสำคัญอย่างมากที่จะบันทึกและจดจำว่าอาณานิคมใหม่นี้มากจากภูมิภาคมาตุภูมิและเมโทรโพลิสแห่งใด โดยปกติแล้ว เมโทรโพลิสมักจะได้รับความช่วยเหลือทั้งด้านเศรษฐกิจและการทหารจากอาณานิคมของตัวเอง แต่ก็ไม่ได้หมายความว่าจะได้เสมอไป

ภูมิภาคมาตุภูมิตั้งอยู่บนแผ่นดินใหญ่ของกรีซ แต่ละภูมิภาคมักตั้งชื่อจากกลุ่มชาติพันธุ์หรือเผ่าพันธุ์เพื่อใช้เรียกทั้งประชาชนและโพลิสที่อยู่ในภูมิภาคนั้น เช่น อาคาร์นาเนีย (Acarnania) เป็นที่อยู่ของชาวอาคาร์นาเนียและโพลิสของกลุ่มชาติพันธุ์ของตน ประชาชนที่ถูกส่งออกไปตั้งอาณานิคมที่นั่นจะถูกนับว่าเป็นชาวอาคาร์นาเนียเช่นกัน ไม่ว่าประชาชนเหล่านั้นจะอยู่ไกลจากอาคาร์นาเนียเพียงใดก็ตาม ดังนั้น การตั้งอาณานิคมจึงเป็นวิธีหลักในการเผยแพร่โพลิสและวัฒนธรรมกรีก

ชาวกรีกโบราณไม่ได้จำกัดการใช้คำว่า *โพลิส* ไว้เฉพาะสำหรับชุมชนที่พูดภาษากรีกเท่านั้น ยกตัวอย่างเช่น การศึกษาของอาริสโตเติลเกี่ยวกับโพลิส ก็ได้รวมเมืองคาร์เธจไว้ด้วย โดยเปรียบเทียบรัฐธรรมนูญของคาร์เธจกับของสปาร์ตา ทั้งที่คาร์เธจเป็นเมืองที่ใช้ภาษาฟินิเชีย นอกจากนี้ อาณานิคมที่ถือว่าเป็นกรีกหลายแห่งก็มีเทศบาลหรือชุมชนที่เป็นผู้ที่ไม่ได้พูดภาษากรีกอยู่ด้วย เช่น ซีรากูซา

## อ้างอิง

หมวดหมู่:เมืองกรีซโบราณ
หมวดหมู่:นครรัฐ